חנות חשוכה

חנות חשוכה (מאנגלית: Dark store, לעיתים בכתיב עברי: דארק סטור), הוא מרכז שירות לצרכנים שאינו נותן שירות באופן פיזי, ומהווה מרכז לוגיסטי, חנות קמעונאית או מרכז הפצה המשרת רק קניות מקוונות. <ref></ref><ref name="BBC-2014-01-17"></ref><ref name="Reuters-2013-10-13"></ref><ref name="Gazette-2013-11-29"></ref> בפועל, חנות חשוכה היא בדרך כלל מחסן גדול שניתן להשתמש בו כדי לאפשר שירות "לחץ ואסוף" ("click-and-collect" service), שבו הלקוח אוסף את הפריט שהזמין באינטרנט, או כפלטפורמה למימוש הזמנות למכירות מקוונות.<ref name="BBC-2014-01-09"></ref> הפורמט הוקם בבריטניה, והפופולריות שלו התפשטה גם לצרפת ואחריה לשאר האיחוד האירופי ורוסיה, <ref></ref> וכן לארצות הברית.<ref name="BBC-2014-01-09" /><ref name="fast1"></ref>

השירות היה קיים עוד לפני מגפת הקורונה, אך בעקבותיה חל בו פיתוח משמעותי, כאשר חברות רבות החלו להתחרות על אספקת משלוח מהיר של מצרכים. חלק גדול מהחנויות החשוכות כיום ממומנות על ידי קרנות סיכון, שהן קרנות השקעות פרטיות, המשקיעות כספים במיזמים ובחברות הזנק שהערכת הסיכונים בהם היא גבוהה, מתוך ציפייה לתשואות גבוהות במקרה של הצלחתם.

== אופן הפעולה ==
משלוחי אוכל עד הבית, באמצעות שליח הנוסע ב[[אופנים, פינלנד]]
אף על פי שאינו פתוח לציבור, החלק הפנימי של חנות חשוכה, עשוי להיראות כמו סופרמרקט רגיל. נמצאות בו סחורות רבות על מדפים, עם מעברים ביניהם. עם זאת, בהיעדר צורך להתמודד עם לקוחות קמעונאיים, החנויות אינן ממוקמות ברחובות ראשיים או במרכזי קניות, אלא בעיקר באזורים נגישים לקבלת הסחורה בהסעות והובלות, וביציאה נוחה לכבישים שיאפשרו הפצה קלה יחסית.<ref name="Guardian-2012-11-30"></ref> המבנה עצמו הוא לרוב תועלתני, כאשר אין צורך בציון מבחוץ של מהותו או בפרסום מבחוץ, ואין כל צורך באסתטיקה בארגון המוצרים על המדף.<ref name="Guardian-2012-11-30" /> בתוך החנויות גם אין צורך בהסבר פנים ללקוח הנכנס למקום, ולכן אין צורך בעמדות ייעוץ ושיווק ללקוח הנכנס, בקופה לצרכנים, ובתצוגות של מוצרים.

לאחר עיבוד הזמנות המתקבלות דרך האינטרנט, ההזמנות נשלחות למרכז האיסוף.<ref name="Telegraph-2013-10-13"></ref><ref name="Telegraph-2009-12-06"></ref> הזמנות אלו שנוצרו באופן אלקטרוני, מעובדות בהתאם לפריסת החנות, כך שמיקומם יהיה היעיל ביותר לקטיף אופטימלי, נאספות על ידי עובדי החנות, המכונים "קונים אישיים" (בלשון העם "קוטפים"), שעובדים מסביב לשעון וממלאים את ההזמנות המוצגות במחשב לוח המחובר לעגלת הקניות שלהם. לעיתים קרובות ניתן לאסוף יותר מהזמנה אחת בו-זמנית. עם התפתחות הטכנולוגיה נעשית לעיתים חלק מהעבודה על ידי רובוטים, בעיקר בחנויות גדולות, אך עדיין נדרש שיקול דעת אנושי בבחירת המוצרים.

== היסטוריה ==
חנות חשוכה היא פורמט חדש יחסית. חברת אמזון אמנם החלה את דרכה כחנות מקוונת, ונחשבה לחלוצה בתחומה עוד בשנת 2000, ובמהלך זה הקדימה את זמנה בשימוש במודל עסקי זה. אולם היא התמקדה בשנים הראשונות לקיומה בספר<nowiki/>ים, בהמשך בתקליטור<nowiki/>ים למוזיקה, ולמשחקי מחשב. בשלב מאוחר יותר התמקדה גם במוצרים למחשבים, אך במשך 15 השנים הראשונות לקיומה לא שימשה כחנות חשוכה במודל המוכר כיום, למגוון מוצרים רב מסוגים שונים. הקונספציה של בניית חנות ברשת בלבד, ללא מדפים, למוצרי צריכה אחרים, כגון רהיט<nowiki/>ים, בגדים ואפילו מזון, לא הייתה קיימת ב-15 השנים הראשונות לקיומה של אמזון כחברה, והקונספציה לשיווק כזה לא הועלתה אז על הדעת.

בשנת 2013 הייתה רשת המרכולים הבריטית "טסקו", הראשונה שפתחה "חנות חשוכה" לרכישת מוצרי מזון ברשת האינטרנט. על מנת לגרום לאנשים להזמין מזון ומצרכים ברשת מבלי לראותם קודם פיזית בחנות, הציעה החברה מגוון מוצרים גדול, וזמינות של הזמנת המוצרים במשך שעות פעילות רבות יותר. ועדיין, לקח לציבור זמן עד שהביע אמון ברכישה מקוונת של מזון.בארצות הברית, אימצה רשת טויס אר אס גרסה של מודל החנות החשוכה, אך בשנים הראשונות השתמשה בחנויות קיימות כמחסנים.<ref name=":0"></ref> עם זאת, התקדמות הטכנולוגיה בתחום זה הייתה מהירה, ולקראת סוף העשור השני של המאה ה-21, כבר היו קיימות חנויות חשוכות רבות, עם מגוון נרחב של מוצרים מתחומים שונים.

== מאפיינים ==
המכירה בחנויות חשוכות יכולה להתקיים בכל שעות היממה, ובכך מהווה יתרון משמעתי. בנוסף יש צימצום בעלויות המכירה. לא נדרשת החזקת חנות פיזית, ולא נדרש תשלום לאנשי צוות יקרים, מלבד הפעלת צוות מצומצם בשכר נמוך לתחזוקת המחסן והוצאת הסחורה. עקב כך ניתן למכור אף מותגים, שעלותם בחנויות יקרה, בהנחות משמעותיות, וכן להיפטר ממלאי בחנויות הפיזיות. <ref></ref> חנויות חשוכות רבות אינן נדרשות להחזיק בעצמן את כל המלאי במחסנים משלהם, אלא רוכשות חלק מהמוצרים לאחר הזמנה. אמנם, מהלך כזה עשוי להאט במקצת את קצב אספקת המוצר. חנויות חשוכות ממוקמות באזורי השכרה זולים יותר מחנויות פיזיות, ולא נדרשת כל השקעה בחזותן החיצונית. מעבר לחיסכון המשמעותי בכוח אדם ובמבנה, יש חיסכון גם בתשלומים הנילווים, כדוגמת ארנונה, בהתאם. <ref></ref>

== ראו גם ==
* מסחר אלקטרוני
* קניות באינטרנט

==קישורים חיצוניים==

== הערות שוליים ==

קטגוריה:חברות מסחר אלקטרוני
קטגוריה:רשתות מרכולים